Mentuhotep II.

Obdobie panovania11. dynastiaokolo 2060 – 2009**Vlastné meno**

(Reov syn) Montuhotep

**Trónne meno**

Nebhepetre (Pán Ra je potešený)

|  |  |
| --- | --- |
| Manželka/y | Tem, Neferu II. Ašajet, Henhenet, Kauit, Kemsit, Sadeh |
| Potomkovia | Mentuhotep III. Majet(?) |
| Rodičia | Antef III. — Jah |

|  |  |
| --- | --- |
| Hrobka | zádušný chrám v Deir-el-Bahri |

**Mentuhotep II.** bol najvýznamnejší faraón 11. dynastie. Na konci prvého prechodného obdobia zjednotil Egypt a stal sa zakladateľom Strednej ríše. Vládol približne v období rokov 2060 – 2009 pred Kr.

Je zobrazený v Červenej korune a priliehavom kostýme, ktorý sa nosil počas sviatku Sed (usporiadaval sa na počesť panovníka po 30 rokoch jeho vlády). Jeho čierna pokožka a poloha prekrížených rúk ho spájajú s bohom Usirom, bohom smrti, plodnosti a vzkriesenia. 

Sochu Mentuhotepa II. našiel náhodne v roku 1900 Howard Carter, keď išiel cez nádvorie Mentuhotepovho zádušného chrámu v Deir al-Bahari a jeho kôň o niečo zakopol. Po prieskume sa ukázalo, že ide o kamennú dosku zakrývajúcu šachtu. Carter ju vykopal a objavil malú komoru obsahujúcu sochu zložito zabalenú v plátne spolu s ďalšími artefaktmi.

Život
-----

Mentuhotep II. bol synom Antefa III. a Jah. Keď nastúpil na Tébsky trón, zdedil Mentuhotep II. rozsiahle územie, ktoré dobyli jeho predchodcovia. Rozprestieralo sa od prvého kataraktu na juhu po Abydos a Tjebu na severe. Zdá sa, že prvých štrnásť rokov jeho vlády pokojných, keďže neexistujú žiadne stopy po konflikte, ktorý by sa dal pevne zaradiť do tohto obdobia. V skutočnosti nedostatok svedectiev z ranného obdobia Mentuhotepovej vlády môže naznačovať, že keď nastúpil na trón bol ešte pomerne mladý. Táto hypotéza je tiež v súlade s jeho dlhou 51-ročnou vládou.

V 14. roku jeho vlády došlo na severe k povstaniu. Toto povstanie s najväčšou pravdepodobnosťou súvisí s pokračujúcim konfliktom medzi Mentuhotepom II. a konkurenčnou 10. dynastiou so sídlom v Herakleopolise, ktorá hrozila inváziou do Horného Egypta. 14. rok Mentuhotepovej vlády sa tiež nazýva Rok zločinu Thinisa. To odkazuje na dobytie regiónu Thinite herakleopolskými kráľmi, ktorí pri tom zjavne znesvätili posvätnú starovekú kráľovskú hrobku v Abydose. Mentuhotep II. následne vyslal svoje armády na sever. Slávna hrobka bojovníkov v Deir el-Bahari objavená v 20. rokoch 20. storočia obsahovala v plátne zabalené, nemumifikované telá 60 vojakov, ktorí všetci zahynuli v tomto boji (ich plášť niesol kartuš Mentuhotepa II.). Vzhľadom na to, že hrobka bojovníkov bola v blízkosti thébskych kráľovských hrobiek, predpokladá sa, že išlo o hrdinov, ktorí zomreli počas konfliktu medzi Mentuhotepom II. a jeho nepriateľmi na severe. 

Merikare, vtedajší vládca Dolného Egypta, zrejme zomrel počas konfliktu, čo ešte viac oslabilo jeho kráľovstvo a dalo Mentuhotepovi príležitosť znovu zjednotiť Egypt. Presný dátum znovuzjednotenia ríše nie je známy, ale predpokladá sa, že sa tak stalo krátko pred 39. rokom jeho vlády.

Stavby
------

Mentuhotep II. je známy tým, že postavil mnoho chrámov a svätýň po celom Egypte. Väčšina jeho stavebných prác bola v Hornom Egypte. Mal veľmi rád Montua, a tak sa podieľal na stavbe chrámov na počesť Armanta, Toda a Medamuda. Najväčšou pamiatkou, ktorú postavil, bol zádušný chrám neďaleko západného brehu Théb. Hrobka, ktorú postavil, bola krásna a dokonca dovolil svojim vyšším úradníkom postaviť svoje hrobky blízko jeho.

Referencie
----------

1. ↑   *Statue of Mentuhotep* [online]. egymonuments.gov.eg, [cit. 2023-07-25]. Dostupné online. Archivované 2023-07-25 z originálu.
2. ↑  Mr. Imhotep. *The Face of Mentuhotep II: From Theban Prince to Icon* [online]. mrimhotep.org, 2023-01-30, [cit. 2023-07-25]. Dostupné online.
3. ↑  ALADDIN, Ask. *Mentuhotep II* [online]. ask-aladdin.com, [cit. 2023-07-25]. Dostupné online.

  


|  |
| --- |
| Mentuhotep II.**11. dynastia** |
| Vladárske tituly |
|
| Predchodca**Antef III.** | **Egyptský faraón**2060 pred Kr. – 2009 pred Kr. | Nástupca**Mentuhotep III.** |